CELEX: 32012R0901
Language: fi
Date: 2012-10-02 00:00:00
Title: Komission täytäntöönpanoasetus (EU) N:o 901/2012, annettu 2 päivänä lokakuuta 2012 , nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Štajersko prekmursko bučno olje (SMM))

3.10.2012   
            
            
               FI
            
            
               Euroopan unionin virallinen lehti
            
            
               L 268/3
            
         KOMISSION TÄYTÄNTÖÖNPANOASETUS (EU) N:o 901/2012,
   annettu 2 päivänä lokakuuta 2012,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Štajersko prekmursko bučno olje (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun neuvoston asetuksen (EY) N:o 510/2006 (1) ja erityisesti sen 7 artiklan 5 kohdan kolmannen alakohdan,
   sekä katsoo seuraavaa:
   
               (1)
            
            
               Slovenian 29 päivänä lokakuuta 2004 esittämä hakemus nimityksen ”Štajersko prekmursko bučno olje” rekisteröimiseksi suojattuna maantieteellisenä merkintänä julkaistiin Euroopan unionin virallisessa lehdessä
                   (2) asetuksen (EY) N:o 510/2006 6 artiklan 2 kohdan mukaisesti.
            
         
               (2)
            
            
               Useat luonnolliset ja oikeushenkilöt Itävallassa vastustivat ehdotettua rekisteröintiä ja toimittivat perustellut vastaväitteet Itävallan toimivaltaisille viranomaisille asetuksen (EY) N:o 510/2006 7 artiklan 2 kohdan mukaisesti.
            
         
               (3)
            
            
               Itävalta vastusti rekisteröintiä asetuksen (EY) N:o 510/2006 7 artiklan 1 kohdan mukaisesti. Vastaväite otettiin tutkittavaksi asetuksen 7 artiklan 3 kohdan ensimmäisen alakohdan a, b ja c alakohdan nojalla.
            
         
               (4)
            
            
               Komissio kehotti 8 päivänä lokakuuta 2009 päivätyllä kirjeellä asianomaisia jäsenvaltioita sopimaan asiasta keskenään omia sisäisiä menettelyjään noudattaen.
            
         
               (5)
            
            
               Koska sopimukseen ei päästy säädetyssä määräajassa, komission olisi annettava päätös asetuksen (EY) N:o 510/2006 15 artiklan 2 kohdassa tarkoitetun menettelyn mukaisesti.
            
         
               (6)
            
            
               Itävallan esittämä vastaväite, jonka mukaan asetuksen (EY) N:o 510/2006 2 artiklaa ei ollut noudatettu, koski raaka-aineiden alkuperää, joka ei rajoitu kyseiselle alueelle ja jota ei ole mainittu, valmistusmenetelmää, joka ei ole erityinen eikä perinteinen, väitteen mukaan puuttuvaa yhteyttä tuotteen maineen ja sen valmistusalueen välillä sekä virheellistä alueen nimen käyttöä maantieteellisenä merkintänä. Komissio ei kuitenkaan havainnut näihin tietoihin liittyvää ilmeistä virhettä. Slovenia esitti lisäksi todisteen siitä, että nimitystä ”Štajersko prekmursko bučno olje” käytettiin asetuksen (EY) N:o 510/2006 2 artiklan 1 kohdan b alakohdassa tarkoitetussa merkityksessä.
            
         
               (7)
            
            
               Vastaväitteestä ilmeni, että ilmaisun ”Steirisches Kürbiskernöl” sisältävä tavaramerkki oli rekisteröity ennen kuin hakemus ilmaisun ”Štajersko prekmursko bučno olje” rekisteröimiseksi suojatuksi maantieteelliseksi merkinnäksi oli tehty. Ei kuitenkaan osoitettu, että nimityksen ”Štajersko prekmursko bučno olje” käyttö tuotteen kaupan pitämisessä saattaisi johtaa kuluttajia harhaan tuotteen tunnistamisessa. Sen vuoksi komissio ei voi katsoa, että nimityksen ”Štajersko prekmursko bučno olje” rekisteröinti olisi asetuksen (EY) N:o 510/2006 3 artiklan 4 kohdan vastaista.
            
         
               (8)
            
            
               Tätä tavaramerkkiä voidaan yhä käyttää huolimatta ilmaisun ”Štajersko prekmursko bučno olje” rekisteröinnistä suojatuksi maantieteelliseksi merkinnäksi, ellei sitä jouduta mitätöimään tai peruuttamaan tavaramerkkilain nojalla.
            
         
               (9)
            
            
               Lisäksi olisi mainittava, että ilmaisu ”Steirisches Kürbiskernöl” on myös komission asetuksen (EY) N:o 1263/1996 (3) nojalla rekisteröity suojattu maantieteellinen merkintä. Nimitykset ”Štajersko prekmursko bučno olje” ja ”Steirisches Kürbiskernöl” ovat alkuperäiskielillään selkeästi erilaiset, mistä voidaan päätellä, etteivät ne ole homonyymisiä. Sen vuoksi nimityksen ”Štajersko prekmursko bučno olje” rekisteröinti ei vaaranna nimityksen ”Steirisches Kürbiskernöl” olemassaoloa asetuksen (EY) N:o 510/2006 7 artiklan 3 kohdan c alakohdassa tarkoitetussa merkityksessä.
            
         
               (10)
            
            
               Koska sopimukseen ei ole päästy, komission olisi annettava päätös asetuksen (EY) N:o 510/2006 7 artiklan 5 kohdan kolmannen alakohdan mukaisesti. Nimitys ”Steierisches Kürbiskernöl” on rekisteröity ennen nimitystä ”Štajersko prekmursko bučno olje”. Nimitys ”Steirisches Kürbiskernöl” on suojattu käytöltä käännöksissä asetuksen (EY) N:o 510/2006 13 artiklan 1 kohdan b alakohdan mukaisesti. Ilmaisua ”Štajersko” pidetään sanatarkkana käännöksenä maantieteelliselle ilmaisulle ”Steirisches”. Lisäksi molemmat nimitykset voivat olla hyvin samankaltaisia, jos ne käännetään jollekin kolmannelle kielelle. Vaikkei ilmaisun ”Štajersko prekmursko bučno olje” rekisteröinnille olekaan esteitä, on turvattava voimassa olevat aiemmat oikeudet ja varmistettava, että ilmaisua käytetään aidossa merkityksessä. Sen vuoksi nimitykseen ”Štajersko prekmursko bučno olje” sisältyviä maantieteellisiä osia ei pitäisi kääntää muille kielille pidettäessä kaupan tuotetta, joka vastaa tuotteen ”Štajersko prekmursko bučno olje” eritelmää. Tämä koskisi siis mainitunlaisen käännöksen käyttöä sekä tuotteen merkinnöissä että sen esittelyissä ja mainonnassa. Merkinnöissä alkuperämaa olisi lisäksi mainittava samassa paikassa kuin ilmaisu ”Štajersko prekmursko bučno olje”, samankokoisin kirjaimin kuin itse nimitys.
            
         
               (11)
            
            
               Edellä esitetyn perusteella nimitys ”Štajersko prekmursko bučno olje” olisi rekisteröitävä suojattujen alkuperänimitysten ja suojattujen maantieteellisten merkintöjen rekisteriin.
            
         
               (12)
            
            
               Tässä asetuksessa säädetyt toimenpiteet ovat suojattuja maantieteellisiä merkintöjä ja alkuperänimityksiä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Rekisteröidään tämän asetuksen liitteessä oleva nimitys.
   2 artikla
   Viittauksia Štajerskan ja Prekmurjen alueisiin ei käännetä pidettäessä kaupan tämän asetuksen liitteessä mainitun nimityksen eritelmää vastaavia tuotteita.
   Merkinnöissä, jotka sisältävät tämän asetuksen liitteessä mainitun nimityksen, on mainittava alkuperämaa samassa paikassa kuin kyseinen nimitys, samankokoisin kirjaimin kuin itse nimitys.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä lokakuuta 2012.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 93, 31.3.2006, s. 12.
   
      (2)  EUVL C 72, 26.3.2009, s. 67.
   
      (3)  EYVL L 163, 2.7.1996, s. 19.
   
      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet:
      
         Luokka 1.5   Rasvat (voi, margariini, öljyt jne.)
      
      SLOVENIA
      Štajersko prekmursko bučno olje (SMM)